***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2020-2021 нче уку елы)

**8 нче сыйныф**

**Үткәрү вакыты – 150 минут**

**Максималь балл – 60**

**I. Тестлардан дөрес җавапны билгеләгез.**

1. Җөмләдәге сузык авазларның саны дөрес күрсәтелгән рәтне билгеләгез. **(2 балл)**

*Батырлыкта – матурлык.* (Мәкаль)

а) 5;

ә) 6;

**б) 7;**

в) 11.

2. Җөмләдәге ачык иҗекләр саны дөрес күрсәтелгән рәтне билгеләгез. **(2 балл)**

*Бай бәхетле түгел, юмарт бәхетле.* (Мәкаль)

а) 4;

ә) 5;

**б) 6;**

в) 7.

3. Фразеологик әйтелмәнең төшеп калган сүзен билгеләгез. **(2 балл)**

***Кулында ... уйнату***

а) *шар*;

**ә) *ут;***

б) *туп*;

в) *курчак*.

4. Диалекталь ***базар көн*** дигән сүзнең әдәби телдәге варианты дөрес күрсәтелгән рәтне билгеләгез. **(2 балл)**

**а) *якшәмбе*;**

ә) *җомга;*

б) *дүшәмбе*;

в) *Яңа ел*.

5. Парлы сүз дөрес күрсәтелгән рәтне билгеләгез. **(2 балл)**

а) сары(мәтрүшкә);

ә) ун(ике);

б) күк(чәчәк);

**в) өс(баш).**

6. Җөмләдәге рәвешнең төркемчәсе дөрес күрсәтелгән рәтне билгеләгез. **(2 балл)**

*Пәрәвезгә эләккән чебендәй тыпырчыну.* (Мәкаль)

а) саф;

ә) күләм-чама;

**б) охшату-чагыштыру;**

в) сәбәп-максат.

7. Җөмләдәге алмашлыкның төркемчәсе дөрес күрсәтелгән рәтне билгеләгез. **(2 балл)**

*Эшләгәнең илеңә яхшы, өйрәнгәнең үзеңә яхшы.* (Мәкаль)

а) зат;

**ә) билгеләү;**

б) тартым;

в) күрсәтү.

8. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Кош кунмаган агач* ***юк****.* (Мәкаль)

а) исем;

ә) фигыль;

б) ымлык;

**в) хәбәрлек сүз.**

9. Җөмләдәге сүзтезмәләр дөрес күрсәтелгән рәтне билгеләгез. (**2 балл)**

*Куян үз күләгәсеннән дә курка.* (Мәкаль)

а) *үз күләгәсеннән курку*;

**ә) *үз күләгәсе*, *күләгәсеннән курку*;**

б) *куян күләгәсеннән*;

в) *куян курка*.

10. Җөмләнең хәбәре дөрес күрсәтелгән рәтне билгеләгез. **(2 балл)**

*Батыр үз халкын яклый.* (Мәкаль)

**а) *яклый*;**

ә) *халкын яклый*;

б) *үз*;

в) *батыр*.

**II. Башыгызны эшләтегез.**

Сүзләрне дөрес итеп урнаштырып, табышмакны языгыз, җавабын табыгыз.(***сүзләрне дөрес урнаштырган өчен 3 балл, табышмакның җавабы өчен 1 балл = 4 балл***)

*Алгы тәпиләре кыска,*

*Чабарга ул бик оста.*

*Соры тунын сала да*

*Ак тунын кия кышка.* (***куян***)

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Тартык авазларны әйткәндә, һава агымы* ***авыз*** *куышлыгында тоткарлыкка очрый. Сузык авазлар* ***иҗек*** *ясыйлар. Татар телендә [****а****] авазы сүзнең беренче иҗегендә иренләштерелеп әйтелә. Килеп чыгышы ягыннан сүзләр гомумтөрки һәм* ***алынма*** *сүзләрдән тора. Кулланылышы чикләнгән сүзләргә* ***диалекталь*** *һәм һөнәрчелек сүзләре керә.* ***Кушма*** *сүзләр ике сүз кушылып ясала. Дәрәҗә белән төрләнә ала торган сыйфатлар* ***асыл*** *сыйфатлар дип атала. Зат яки предметның, билгенең, санның билгесез булуын күрсәткән алмашлыклар* ***билгесезлек*** *алмашлыклары дип атала. -асы/-әсе формалы* ***сыйфат*** *фигыльнең юклыгы кулланылмый. Кешенең хис-тойгыларын, кичерешләрен, теләкләрен белдерә торган модаль сүз төркеме* ***ымлык*** *дип атала.*

**IV. Гамәли-иҗади бирем.**

1. Текстны татар теленә тәрҗемә итеп языгыз. **(14 балл)**

*Һәр ел фасылы үзенчә яхшы, ләкин мин җәйне барыннан да артыграк яратам. Җәй – елның яң яхшы фасылы!*

*Беренчедән, җәй көне мәктәпкә барасы, дәресләр укыйсы юк.*

*Икенчедән, җәен көннәр буе саф һавада йөрергә мөмкин. Ә тән җылы киемнәрдән ял итә!*

*Һәм ниһаять, җәен елгада су коенырга, иң башына рюкзак асып, сәяхәткә барырга, учак янында йокларга, урманга гөмбәгә һәм җиләккә йөреп була! Барысын да санап бетерергә мөмкинме соң!*

2. Сез кайсы ел фасылын яратасыз һәм ни өчен? Шул хактагы фикерләрегезне 12-15 җөмләдән торган хикәя итеп языгыз. **(12 балл)**